UPDATE 2:
Departamentul de Comunicare și Relații Publice KMG International a transmis că vineri dimineața a avut loc o aprindere în instalația de Hidrofinare Benzină.
Potrivit unui comunicat transmis de Departamentul de Comunicare și Relații Publice KMG International, după explozia de la Rafinăria Petromidia din Năvodari, în prezent, Rompetrol Rafinare desfășoară revizia generală a rafinăriei Petromidia. Astfel, activitățile și operațiunile sunt oprite pentru lucrări de mentenanță, recertificarea și modernizarea a unităților de producție.
"Pe fondul acestora, în această dimineață, a avut loc o aprindere în instalația de Hidrofinare Benzină (HB). Aceasta a fost stinsă și nu existe victime, situația fiind sub controlul forțelor de intervenție, care în aceste momente răcesc instalația, conform procedurilor specifice", se arată în comunicatul de presă citat.
Au fost degajări mari de fum vineri dimineața la Rafinăria Petromidia din Năvodari, după o explozie care nu a fost urmată de incendiu.
Nu au fost raportate victime.
UPDATE 1:
Au fost evacuate 20 de persoane. Nu sunt victime până acum. Restul personalului s-a autoevacuat.
Flacăra a fost stinsă, iar la ora transmiterii știrii, se acționează pentru stingere.
Sunt degajări mari de fum vineri dimineața la Rafinăria Petromidia din Năvodari. Autoritățile sunt în alertă.
ȘTIRE INIȚIALĂ:
Este semnalat un eveniment la Rafinăria Petromidia din Năvodari, cu degajări foarte mari de fum.
La nivelul județului Constanța a fost activat Planul Roșu de Intervenție, care presupune suplimentarea resurselor medicale la fața locului.
Pentru eficientizarea misiunii de răspuns, salvatorii intervin cu 6 mașini de stingere, două autoscări și 3 ambulanțe SMURD.
Pompierii din cadrul ISU Constanța spun că a fost vorba de o explozie la Rafinărie.
Din fericire, explozia nu a fost urmată de incendiu.
Deocamdată nu se știe dacă au fost victime în urma deflagrației.
(sursa: Mediafax)